31983R2882
L 283/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2882/83 НА КОМИСИЯТА
от 13 октомври 1983 година
относно класирането на стоки в подпозиция № 97.04 C от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
като има предвид, че с цел да се осигури еднакво прилагане на номенклатурата на Общата митническа тарифа, е необходимо да се приемат разпоредби за тарифното класиране на електронна игра, състояща се от кутия от метал и пластмаса (с размери 110 × 73,5 × 8 mm), екран с течни кристали, с монолитна интегрална схема, програмирана за играта (с онагледяване резултата на играча), с часовник, аларма и калкулатор;
като има предвид, че от Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 604/83 (3), позиция № 97.03 се отнася, inter alia, за играчките, а позиция № 97.04 - за артикулите за колективни игри; като има предвид, че тези две позиции трябва да бъдат взети предвид при класирането на упоменатите по-горе стоки;
като има предвид, че предвид дизайна и употребата им стоките имат основния характер на електронна игра;
като има предвид, че тези игри, тъй като позволяват визуализиране на резултата на играча на екрана, са предназначени за състезание между различни играчи въз основа на броя отбелязани точки; като има предвид, че следователно те следва да се считат като артикули за колективни игри и следва да се класират в позиция № 97.04 C от Общата митническа тарифа;
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Електронна игра, състояща се от кутия от метал и пластмаса (с размери 110 × 73,5 × 8 mm), екран с течни кристали, с монолитна интегрална схема, програмирана за играта (с онагледяване резултата на играча), функции на часовник, аларма и калкулатор, се класира в Общата митническа тарифа в подпозиция:
97.04
Артикули за колективни игри (включително игрите с двигател или с механизъм за обществени места, тенис на маса, билярдни маси и специални маси за казина),
C.
Други
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 октомври 1983 година.